মৱাৰি

মৱাৰি হৈছে শোনা আৰু ভেণ্ডা জনগোষ্ঠীৰ আফ্ৰিকাৰ পৰম্পৰাগত ধৰ্ম অনুসাৰে সৰ্বোচ্চ স্ৰষ্টা দেৱতা। বিশ্বাস কৰা হয় যে মৱাৰিয়ে সকলো বস্তু আৰু সকলো জীৱনৰ সৃষ্টি কৰিছে আৰু সকলো তেওঁৰ ভিতৰতেই অৱস্থিত। এই দেৱতাৰ অনুসাৰীসকলৰ অধিকাংশেই মোজাম্বিক, দক্ষিণ আফ্ৰিকা আৰু জিম্বাবুৱেত বাস কৰে। মৱাৰি (মৱালি) এজন সৰ্বশক্তিমান সত্তা, যিয়ে আত্মাসমূহৰ ওপৰত শাসন কৰে আৰু এই ধৰ্মৰ সৰ্বোচ্চ ঈশ্বৰ।

এই একেই দেৱতাক উত্তৰ আৰু দক্ষিণ ন্ডেবেলে জনগোষ্ঠীৰ পৰম্পৰাগত ধৰ্মত ইংখোচি বুলিও কোৱা হয়।The Shona Religion, by M. Gelfand, Journal Zambezia, Vol. 01, No. 1, 1969: 37-46. মৱাৰিৰ পূজা–আৰাধনা প্ৰাচীন ৰজা মোনোমোটাপাৰ যুগৰ পৰাই চলি আহিছে, যি মুটাপা ৰাজ্যৰ শাসক আছিল আৰু জাম্বেজি নদীৰ কাষত এই ৰাজ্য অৱস্থিত আছিল।

 শব্দমূল 
শোনা ভাষাত “মৱাৰি” শব্দৰ অৰ্থ হৈছে সৃষ্টিৰ আঁৰত থকা শক্তি। এই শব্দটো ধৰ্মীয় পৰিপ্ৰেক্ষিতত “ঈশ্বৰ” অৰ্থত ব্যৱহাৰ কৰা হয়। খ্ৰীষ্টান মিছনেৰীসকলে বাইবেল শোনা ভাষালৈ অনুবাদ কৰাৰ সময়ত “God” শব্দৰ ঠাইত “মৱাৰি” শব্দ ব্যৱহাৰ কৰাৰ ফলতেই এই শব্দটো অধিক বিস্তৃতভাৱে প্ৰচলিত হয়।

 ইতিহাস 
মৱাৰিৰ প্ৰথম আনুষ্ঠানিক স্বীকৃতি জিম্বাবুৱে ৰাজ্যত পোৱা যায়, যাৰ অন্যতম বিখ্যাত শাসক আছিল মুটাপা ৰাজ্যৰ মোনোমোটাপা। বিশ্বাস কৰা হয় যে এই নতুন বিশ্বাস ব্যৱস্থাটো গ্ৰেট জিম্বাবুৱেত শোনা ধৰ্মৰ অংশ হিচাপে সংযোজিত হৈছিল। জিম্বাবুৱেৰ মাতোপো পাহাৰত অৱস্থিত মাতঞ্জেনি তীৰ্থস্থানত আত্মা-মাধ্যমৰ জৰিয়তে মৱাৰিক প্ৰায়ে আহ্বান কৰা হৈছিল।Kapya John Kaoma, 'African Religion and Colonial Rebellion:: The Contestation of Power in Colonial Zimbabwe’s Chimurenga of 1896–1897', Journal for the Study of Religion, 29:1 (2016), pp. 57–84.

১৮৯০ চনত খ্ৰীষ্টান মিছনেৰীসকলে বাইবেল শোনা ভাষালৈ অনুবাদ আৰম্ভ কৰে।Dora Rudo Mbuwayesango, 'The Bible as Tool of Colonisation: The Zimbabwean Context', 2018. তেওঁলোকে বাইবেলৰ ঈশ্বৰক “মৱাৰি” বুলি অনুবাদ কৰিছিল। ড’ৰা ৰুডো ম্বুৱায়েসাংগোৱে ইয়াক শোনা ধৰ্মৰ ওপৰত এক ধৰ্মীয় দখল বুলি উল্লেখ কৰিছে।Dora Rudo Mbuwayesango, 2018.

 বৈশিষ্ট্য 
মৱাৰিক দয়ালু আৰু প্ৰেমময় ঈশ্বৰ হিচাপে দেখা যায়। তেওঁ কেৱল সৃষ্টিৰ ঈশ্বৰ নহয়, ভূমিৰ উৰ্বৰত্ব আৰু বৰষুণৰ আশীৰ্বাদৰো ঈশ্বৰ। ভ্ৰমণৰ ভাগ্যৰ পৰা আৰম্ভ কৰি সামাজিক আৰু ৰাজনৈতিক ঘটনালৈকে সকলো ক্ষেত্ৰত মৱাৰিৰ প্ৰভাৱ আছে বুলি বিশ্বাস কৰা হয়। যদিও শোনা আৰু ন্ডেবেলে জনগোষ্ঠীয়ে মৱাৰিক পোনপটীয়াকৈ প্ৰাৰ্থনা কৰে, তথাপি আত্মা-মাধ্যমৰ ব্যৱহাৰো বহুলভাৱে প্ৰচলিত।

যদিও মিছনেৰীসকলৰ বাইবেল অনুবাদত মৱাৰিক পুৰুষ ৰূপত দেখুওৱা হৈছিল, শোনা জনগোষ্ঠীয়ে মৱাৰিক লিংগহীন সত্তা হিচাপেই বুজে।Obvious Vengeyi, 2012.

 মৱাৰি সম্পৰ্কীয় মৌখিক পৰম্পৰা 
শোনা জনগোষ্ঠীৰ বিশ্বাস অনুসাৰে, আত্মা-মাধ্যমৰ নিয়ম অনুসৰণ নকৰাকৈ কোনো ব্যক্তিৰ মৱাৰিক পোনপটীয়াকৈ আহ্বান কৰাৰ অধিকাৰ নাছিল। উত্তৰ জিম্বাবুৱেত মৱাৰিৰ সৈতে আত্মাসমূহৰ জৰিয়তে যোগাযোগ কৰা হৈছিল, আন অঞ্চলত তেওঁ মানুহৰ সৈতে ওৰাকলৰ জৰিয়তে কথা পাতিছিল।Mickias Musiyiwa, 2009.

এই নিয়ম উলংঘন কৰিলে কুষ্ঠ ৰোগ হ’ব পাৰে বুলি বিশ্বাস কৰা হৈছিল, কিয়নো মৱাৰিক অজানা, অবৰ্ণনীয় আৰু পবিত্ৰ সত্তা বুলি গণ্য কৰা হৈছিল।

 টোকা 

 উৎস 

শ্ৰেণী:আফ্ৰিকাৰ উপাস্য দেৱতা